ועדת הכלכלה, כנסת 20, פרוטוקול מספר 476, 2017-03-20 10:30

איתן כבל: שוב שלום לכולם.

איתן כבל: ברשותכם, אנחנו כבר ניצלנו את ההזדמנות של הדיון הראשון כדי לקיים גם דיון נוסף בנושא תכניות הפיתוח של רשות שדות התעופה.

איתן כבל: הבמה שלך, אדוני המנכ"ל.

איתן כבל: אנחנו נשמח לשמוע גם אם יש לכם התייחסות לשדה התעופה או הרצון שלכם להקים שדה תעופה ברמת דוד, פעם אחת, ופעם שנייה - - - מה שאתה תוכל - - -

<יעקב גנות: אני אתייחס.

איתן כבל: אוקיי.

איתן כבל: בכל זאת בסוף, אם הם לא קשורים לזה הוא יתייחס, הוא יגיד 'אנחנו לא עוסקים בעניין'.

איתן כבל: יש גם את הרצון לתחליף להרצליה ואומרים לי שזה במועצה האזורית - - -

<יעקב גנות: גם לזה אני אתייחס.

איתן כבל: במועצה האזורית, תיכף אני אזכר בשם המועצה האזורית.

<יעקב גנות: השרון.

איתן כבל: לא עמק חפר ולא לב השרון.

<קריאה: איפה זה?

איתן כבל: איפה שכל העשירים גרים.

<קריאה: חוף השרון.

איתן כבל: כן, חוף השרון, בדיוק.

איתן כבל: מועצה אזורית חוף השרון.

איתן כבל: לב השרון זה מישהו אחר.

איתן כבל: בבקשה, יעקב.

<יעקב גנות: בוקר טוב.

<יעקב גנות: רבותיי, לרשות שדות התעופה תכניות פיתוח בעלות של כ-3.5 מיליארד שקל.

<יעקב גנות: בין היתר אנחנו כרגע נמצאים בשלבים האחרונים, כשאני מתכוון לשלבים אחרונים, אני מתכוון לחצי שנה אחרונה לפני סיום פרויקט גדול בעלות של 1,750,000,000 שקל שדה התעופה בתמנע.

<יעקב גנות: ואני גאה להגיד פה שאנחנו לא חרגנו בשקל ואני מקווה שגם לוח הזמנים, עם סיום ההרצות, אנחנו לא נחרוג אלא באותו זמן של ההרצות שזה מעבר לפגיעה.

עבד אל חכים חאג' יחיא: ה-3.5 מיליארד זה לאיזה תקופה?

עבד אל חכים חאג' יחיא: תוך כמה זמן זה צריך להסתיים?

<יעקב גנות: כל שלוש שנים אנחנו מוסיפים.

עבד אל חכים חאג' יחיא: ה-3.5 מיליארד התכניות, לשלוש שנים?

<יעקב גנות: שלוש שנים.

<יעקב גנות: זה תמיד לשלוש שנים.

יעקב פרי: וה-1.750 מיליארד זה סך כל - - -

<יעקב גנות: עלות שדה התעופה.

יעקב פרי: שדה התעופה בתמנע?

<יעקב גנות: עלות שדה התעופה בתמנע היה 1.650 מיליארד, עם ההתאמות ועם התוספות שראש הממשלה הטיל עלינו לגבי תוספת של 30 עמדות חניה ועוד - - - מסלול כי לקח מדברים אחרים שתאפשר טיסות בינלאומיות, לא בינלאומיות לאירופה, לארצות, טרנסאטלנטיות ללא חניית ביניים עם מטען מלא של דלק ושל כבודה, אנחנו מסיימים את כל זה לקראת סוף עונת החורף הקרובה.

<יעקב גנות: אנחנו מסיימים לקראת עונת החורף הקרובה זרוע רביעית בעלות של 650 מיליון שקל בנתב"ג ואנחנו בוחנים עכשיו את המשך הפיתוח לגבי תוספת מבנה קרקעי בעלות של 650 מיליון שקל ובהמשך, בהנחה שהגידול בתנועה ימשיך להיות בקפיצות של כמעט 10% כל שנה אנחנו שוקלים עכשיו לבדוק את נושא תוספת של הזרוע החמישית בצד השני של נתב"ג בנתב"ג.

יעקב פרי: שזה הולך לכיוון - - -

<יעקב גנות: טרמינל 3.

יעקב פרי: זה הולך לכיוון מערב?

<יעקב גנות: לכיוון תל אביב.

<יעקב גנות: מערבה, זה חמש האצבעות, שלוש קיימות, האצבע הקטנה כרגע ואנחנו לכיוון מערב בהמשך.

<יעקב גנות: אלה חמש הזרועות של נתב"ג.

<יעקב גנות: אנחנו נמצאים בסוף פרויקט ה-HBS, כ-450 מיליון שקל השקענו לצורך הבידוק השוויוני ואנחנו מאוד גאים בפרויקט הזה שבעצם הביא את מדינת ישראל למצב שכל הבידוק של כל שכבות האוכלוסייה מתבצע ללא יד אדם, לפחות לא ב-level העליון, אלא למטה לפי הצורך, לפי החשדות, פותחים את המזוודות, וללא שום בדיקה וללא שום נוכחות הנוסע.

<יעקב גנות: נשאלתי פה לגבי הרצליה.

<יעקב גנות: בהמשך להחלטת בית המשפט לסגור את שדה התעופה בהרצליה אנחנו נמצאים כרגע בשלבים האחרונים של הסיכום בג"צ הרצליה.

<יעקב גנות: סיכמנו עם מינהל מקרקעי ישראל, עם רמ"י, את תקצוב שדה התעופה - - -

איתן כבל: מעניין, השם שנתנו להם רמ"י, זה מאוד - - -

<יעקב גנות: אל תסבך אותי.

איתן כבל: השם שנתנו להם, ראשי התיבות עם רמ"י וקרקעות, מסחר.

יעקב פרי: הרצליה זה הכול טיסות פרטיות, עסקים, אין שם טיסות מסחריות.

<יעקב גנות: אין, רק צילום וכיבוי אש קצת.

איתן כבל: אין, הוועדה עסקה בזה ואני באופן אישי, גם טיפלנו בזה.

<יעקב גנות: אבל יש סיכום חתום בין רמ"י לרשות שדות התעופה שאנחנו מתחילים את המשא ומתן, אבל העיקרון התקבל שהם יממנו את עלויות ההגירה.

עבד אל חכים חאג' יחיא: לאן?

<יעקב גנות: ברגע שזה יוחלט - - -

עבד אל חכים חאג' יחיא: עוד לא הוחלט?

<יעקב גנות: אנחנו כרגע מפעילים חברה שבוחנת חלופות על פי החלטת ועדות התכנון.

<יעקב גנות: אנחנו בוחנים את החלופות - - -

עבד אל חכים חאג' יחיא: בינתיים לא נקבע?

<יעקב גנות: עדיין לא, אבל בשלב ביניים, עם משרד האוצר ובעידוד משרד האוצר כחלופה זמנית, כדי לא לפגוע בתעופה הפנים ארצית, התעופה הכללית, אנחנו בוחנים שדרוג והעברת התעופה, אני מדגיש את המילה זמנית, מהרצליה, כפי שאנחנו מתוכננים להעביר את שדה דב לחיפה - - -

איתן כבל: מה שנקרא לזמני הקבוע.

<יעקב גנות: אדוני, לנו יש אינטרס שזה לא יהיה כך.

<יעקב גנות: אני אומר את זה ברור, לנו יש אינטרס שזה לא יהיה קבוע, מפני שאנחנו גם לא יכולים להיות חשודים, מפני שאנחנו אמורים להיות מתוקצבים.

<יעקב גנות: אנחנו אמורים להיות מתוקצבים על חשבון פינוי הרצליה.

<יעקב גנות: אנחנו מתוקצבים היום לגבי העברת שדה תעופה בשדה דב לחיפה ואנחנו כרגע במשא ומתן עם משרד האוצר שחלק מהתקציב - - -

איתן כבל: תסלח לי, אני לא התכוונתי לפתוח את הדיון הזה, אבל כשאני שומע, להעביר את שדה דב לחיפה, כאילו אם אני רוצה לאשקלון אני אסע קודם כל לקרית שמונה כדי לנסוע ל - - - אבל עזוב, זה לא - - -

<יעקב גנות: זה לא דיון, אנחנו כבר עברנו - - -

איתן כבל: אבל אתה מבין שמספרים עלינו בחלם בדיחות.

יעקב פרי: חיפה, דורש שיפוץ והשקעה, לא?

איתן כבל: עזוב את זה, בחייך, אתה נוסע ל - - -

<יעקב גנות: לא, לגבי הרצליה, שאלת על הרצליה.

איתן כבל: הרצליה כן, הרצליה זה משהו אחר.

איתן כבל: זה מאוד ממוקד, זה - - -

<צחי חבושה: שדה דב זה נתב"ג, טרמינל 1.

<צחי חבושה: שדה דב יעבור לנתב"ג, מה שהמנכ"ל אומר, לטרמינל 1.

<יעקב גנות: רגע.

<יעקב גנות: שדה דב - - -

איתן כבל: אתה התבלבלת, סליחה.

<יעקב גנות: אני לא התבלבלתי.

איתן כבל: אתה אמרת ששדה דב יעבור ל - - -

<יעקב גנות: אני לא התבלבלתי.

<קריאה: יש לך טעות.

<יעקב גנות: גם לא טעות.

איתן כבל: לא, אמרתי אין דבר כזה שיעקב מתבלבל.

<יעקב גנות: שדה דב, התכנית היא, התעופה הסילונית והמסחרית לנתב"ג, התעופה הכללית וארבעת המסוקים שהיו ביום העי"ן, כשחתמנו, לחיפה.

<יעקב גנות: עכשיו, מכיוון שאנחנו תוקצבנו בזמנו על פינוי שדה דב והיערכות בחיפה, לגבי שדה דב, אז הנושא הזה טופל וערוכים אנחנו.

<יעקב גנות: בנוסף, מכיוון שבחיפה יש עוד מקום, זמנית, ואני חוזר, זמנית, אנחנו אמורים לקלוט חלק מהפעילות בהרצליה בהנחה שהרצליה תפונה עד סלילת או הכנת שדה התעופה החדש, במקום הרצליה, כמקום זמני, גם בחיפה.

<יעקב גנות: אמרתי בסדר?

<יעקב גנות: יצאתי מזה?

איתן כבל: לא יצאת מזה, אמרת את זה.

איתן כבל: לצאת מזה, איך אומרים?

<יעקב גנות: לא, זה המצב.

<יעקב גנות: חיפה עוד לא מתוקצבים, כרגע אנחנו במשא ומתן - - -

איתן כבל: כל מה שאמרת לנו, יעקב, עכשיו, התקציב עומד על כ-3.5 מיליארד שקלים לשלוש שנים.

איתן כבל: ממה שאנחנו מבינים יש את הפיתוח המתחייב, כבר השדה הנוכחי בנתב"ג כבר לא עומד בקיבולת ש - - -

<יעקב גנות: אנחנו ממשיכים - - -

איתן כבל: אני עכשיו רוצה שנדבר על לו"ז ופרויקטים ממש, בצורה מסודרת, לפחות במה שתלוי בכם.

איתן כבל: אני רוצה לדעת מה הצפי של הקמת הזרוע החמישית, או הרביעית - - -

יעקב פרי: היא עכשיו מוקמת ומתוכננת חמישית, אני מבין.

<יעקב גנות: יש מיקום ותכנון בעתיד.

איתן כבל: הרביעית, מתי אמורה - - -

<יעקב גנות: הרביעית, בספטמבר אנחנו מעבירים את הטיפול מגוף המקים, שזה גוף המטה, לגוף המפעיל, שזה הגוף המבצעי, הכוונה לנתב"ג, הם אמורים לעשות את ההרצות, באוקטובר, תחילת נובמבר, השדה יהיה - - -

יעקב פרי: כמה חניות - - -

<יעקב גנות: 13 עמדות מטוסים.

יעקב פרי: זה פלוס 13 לקיים?

<יעקב גנות: עוד 13 עמדות מטוסים לקיים.

<יעקב גנות: 18,000 מטר שדה.

איתן כבל: אוקיי, אבל אני ברשותכם עדיין רוצה לומר, על פי לפחות הנתונים שמונחים בפניי הזרוע החמישית או הפיתוח צריך כבר לצאת לדרך עכשיו.

איתן כבל: זה מה שאני - - - אם כך, בקל וחומר אני אומר, לגבי גביית הכספים וכל הדברים הללו, מה היה הוויכוח אל מול ה - - -

<יעקב גנות: אדוני, הטעו אותך.

<יעקב גנות: אני אסביר.

איתן כבל: אז אנא, אני רוצה - - -

<יעקב גנות: הכוונה היא לבנות מבנה קרקעי בעלות של 680 מיליון שקל.

<יעקב גנות: המבנה הקרקעי הזה, אנחנו עוסקים כרגע בתכנונו.

איתן כבל: יפה, אז אני בכל זאת התקרבתי.

איתן כבל: לזה כיוונתי, דהיינו שהעובדה שהשדה כבר צר מלהכיל והזמן שחולף, הרי אתה מתכנן, הרי לכל דבר יש את הלו"ז שלו, הלוואי שזה היה מהרגע להרגע, זה הרי טווחים של שנים והשאלה העומדת לפתחנו האם התקציב באמת מונח ליעדים הנדרשים, מה לוח הזמנים?

איתן כבל: זאת אומרת אתה אומר לי, זה לא עתיד, העתיד כבר כאן, יעקב.

איתן כבל: אתה יודע שאוטוטו ה-18,000 האלה, לפחות על פי התכניות, על פי פתיחת השמים ועל פי כל הדברים שאנחנו רוצים להגיע אליהם, זה עולם אחר הולך להיות.

יעקב פרי: אתה מדבר על החמישי?

איתן כבל: כן, זה הוספה של 600 מיליון שקלים.

<יעקב גנות: אדוני, אני אתייחס לזה.

<יעקב גנות: המבנה הקרקעי, אנחנו לא תכננו לבנות אותו, להתחיל אותו עוד השנה, התכנון ממשיך להתקיים, אנחנו ממשיכים לתכנן אותו, במקביל אנחנו ממשיכים לתכנן ובעת שנצטרך לצאת לדרך אנחנו נשב בנושא התקציב, תקצובו.

<יעקב גנות: כרגע לא עצרנו, לא עצרנו מפני שלא תקצבנו.

איתן כבל: ההערכה שלכם שצריך אותו?

איתן כבל: או למתי צריך אותו?

<יעקב גנות: אנחנו נצטרך אותו - - -

איתן כבל: באיזה לו"ז לדעתכם?

<יעקב גנות: עוד כשלוש שנים.

איתן כבל: שלוש שנים זה אתמול.

<יעקב גנות: לא, הנושא הזה מתוקצב בתקציב פיתוח עתידי.

יעקב פרי: יעקב, הטרמינל יהיה כולו טרמינל 1 או שיצטרכו לעבור - - - איך יעבור מהמבנה היום לרביעי ובעתיד לחמישי?

<יעקב גנות: זה אותו טרמינל.

<יעקב גנות: כמו שאתה הולך עכשיו עד הסוף בזרוע B, D וכן הלאה, תלך ימינה ושמאלה.

<יעקב גנות: עכשיו הוא מתחבר לטרמינל 1.

<לאה ורון: זה הזרועות.

<לאה ורון: איפה הוא ממוקם ומה יהיה בו.

יעקב פרי: כן, הבנתי ויהיו חמש זרועות.

<לאה ורון: והמבנה הקרקעי הנוסף, היכן ימוקם?

<יעקב גנות: הוא מתחת לזרוע הרביעית.

<יעקב גנות: אותו בניין, אותו שדה, אותו דבר, אבל במקביל - - -

יעקב פרי: הנה הגיע - - -

איתן כבל: של כולנו.

יעקב פרי: הוא בא עם הקופה.

איתן כבל: אני מקווה שאתה גם יודע לתת לנו תשובות אחר כך על הפטם, אבל אחרי זה.

איתן כבל: אני צריך לתת לך תשובות?

איתן כבל: מסתבר ששוב אני צודק.

איתן כבל: מי, החקלאי?

איתן כבל: אני לא רוצה לפתוח את זה.

<יעקב גנות: המצב שלנו הוא שכרגע, בגלל הביקוש/הצורך להוזיל עלויות אנחנו מפעילים כרגע - - -

יעקב פרי: להוזיל עלויות למי?

<יעקב גנות: לאזרח, לצרכן, למשתמש.

איתן כבל: או לפחות הרצון.

<יעקב גנות: לא, לא הרצון, אדוני, אנחנו באמת מוזילים.

<יעקב גנות: לא אוהבים לשמוע את זה, אבל אנחנו מוזילים.

איתן כבל: הם טוענים שההוזלה סודית, הם לא יודעים על - - -

<יעקב גנות: מי זה הם?

איתן כבל: כל מי שהיה פה קודם, אל על, יאט"א.

איתן כבל: תראה איך הפנים שלו, אני רואה מרחוק, שריר לא זז לו בפנים כשאמרת מוזילים.

<יעקב גנות: אדוני, זה התפקיד שלו לדאוג ולהתלונן שלא מוזילים, תפקידי להוכיח שאנחנו מוזילים, העיקר שהאזרח מרוויח.

<יעקב גנות: מי שגדל בקצב של 8% בשנה, אני חושב שהוא צריך להצדיע, לא לנו, לאלה שמגיעים ויוצאים.

<יעקב גנות: 8% גידול.

<יעקב גנות: אם היו מפסידים לא היו מתפתחים כפי שהתפתחו.

<יעקב גנות: עכשיו, בוא נמשיך.

<יעקב גנות: טרמינל 1 שלמעשה זה טרמינל הארכאי, הישן, הטוב שלנו, את הטרמינל הזה כרגע סגרנו והוא עובר לא מתיחת פנים, אלא שינוי אדיר מ-HBS לבידוק שוויוני, שלא תהיינה תלונות, עד דיוטי פרי, עד חידוש צי האוטובוסים שמגיעים לשם.

יעקב פרי: ישמש למה?

<יעקב גנות: ישמש לטיסות ה-low cost כמו בכל מדינה רגילה, בעלות של 11 דולר פר נוסע.

<יעקב גנות: 11 דולר ולא 25, כפי שבטרמינל 3, כשמקבלים כמעט את אותו שירות, על חשבון - - - ועוד פעם, אנחנו לא גיבורים, אבל על חשבון הורדת הכנסות דרסטית לרשות שדות התעופה.

<יעקב גנות: רבותיי, זו החלטה לא קלה לכאלה שמממנים את הפיתוח מה - - -

איתן ברושי: גנות, אז אם אתה עושה את ה- low cost למה אתה צריך את רמת דוד?

איתן כבל: עוד לא הגענו לזה.

<יעקב גנות: אני אענה לך למה.

איתן כבל: סליחה, קוראים לו איתן, אבל הוא גם ברושי.

איתן ברושי: אתה מספר לגנות?

<יעקב גנות: אדוני, הוא משלנו.

<יעקב גנות: מה לעשות.

איתן כבל: איתן, קודם כל לשם מה התכנסנו כאן?

איתן ברושי: רק שאלת הבהרה.

איתן כבל: אחר כך.

איתן כבל: בבקשה, גנות.

איתן ברושי: טוב, יש יושב ראש פה.

<יעקב גנות: לא, יש פה שאלה מה אנחנו עושים עם רמת דוד.

איתן כבל: לא, יש גם שאלה ששאלתי את זה.

<יעקב גנות: הנה, כבר נשאלה השאלה, התשובה הייתה מוכנה.

איתן ברושי: שאלה טובה.

<יעקב גנות: אדוני, אני חוזר לשאלתו של חבר הכנסת פרי.

<יעקב גנות: אנחנו מעבירים מיליון נוסעים שהם בטרמינל 3 לטרמינל 1 ל-low cost, מבחינתנו הפסד על הנייר, לא הפסד, הפחתת עלויות לכולם, 15 מיליון דולר.

<יעקב גנות: מה לעשות, זה 45 מיליון שקל ואנחנו עושים את זה בלב שלם, גם אני רוצה להרוויח, אבל כדי לשרת את הציבור הזה, לשרת את חברות התעופה, לתת מענה לרצון שבאמת יוכלו לטוס.

יעקב פרי: ובטרמינל 1 אין לך זרועות.

<יעקב גנות: אין כלום.

יעקב פרי: זה הכול אוטובוסים או רגלית.

<יעקב גנות: כן, אין כלום, נסיעה, רגלית ואוטובוסים.

<יעקב גנות: לא קרה כלום, אני ראיתי בחברות במדגסקר, חברה בינלאומית של 10 מיליון תושבים, הולכים ברגל, לא קרה להם כלום.

<יעקב גנות: לא ראיתי אחד שנפל בדרך.

איתן כבל: אפשר גם טירונות בדרך, להרוויח אותם.

איתן כבל: הסתערות בגשם.

עבד אל חכים חאג' יחיא: הם נפלו אחרי שהוא הלך, כי הוא לא ראה אותם.

<יעקב גנות: אני לא רואה טוב, אדוני, בצד אחד.

<יעקב גנות: רבותיי, במקביל לטרמינל 1, שבאמת אנחנו משקיעים הרבה מאוד מחשבה ומאמץ ואנחנו כרגע הולכים להיכנס למצב קשה, עכשיו בפסח, מפני שכל הפעילות של כל חברות התעופה, גם אלה שישבו, שהתנהלו מטרמינל 1, אפרופו אגרות, אנחנו לא נגענו, כדי לא לפגוע, לא בחברות ולא ב - - -

יעקב פרי: כלומר אותה חברה ששילמה פחות לטרמינל 1 עוברת עכשיו ל-3 ותשלם את אותה אגרה.

<יעקב גנות: אנחנו אשמים, אנחנו מעבירים, אנחנו סופגים.

<יעקב גנות: במקביל, נתנו התחייבות והתחייבות שידם של אנשי המועצה שלנו רעדה כשהצביעו, אפרופו כספים, אנחנו הסכמנו לשפות ופתחנו את התמ"א כדי לאפשר שימוש מקסימלי במסלול החדש, במסגרת שדרוג המסלולים, בהשקעה של מיליארד שקל.

<יעקב גנות: אנחנו נתנו את הסכמתנו לשפות ולפתוח את התמ"א כדי להיטיב את הפעילות במסלול 2-1 כדי לפזר את עוצמת הרעש, איך אומרים?

<יעקב גנות: בין כולם.

<יעקב גנות: לעשות צדק.

יעקב פרי: שיהיה רועש לכולם.

<יעקב גנות: סליחה, אני חושב שזה יותר צודק ואין ברירה, רבותיי, מה לעשות.

<יעקב גנות: ועכשיו אני חוזר לשדה המשלים.

<יעקב גנות: מה לעשות, יש גידול של בין 9% ל-10% כל שנה בתנאי שאין התערבויות אקסוגניות.

<יעקב גנות: אם אין, יש גידול של 10%.

<יעקב גנות: אנחנו צריכים שדה - - -

איתן ברושי: בטיסות יוצאות או נכנסות?

<יעקב גנות: מי שיוצא גם חוזר.

איתן ברושי: לא, הממשלה מתפארת שכל הצמיחה היא במכירת כרטיסי טיסה, אז לכן שאלתי טיסות יוצאות.

איתן ברושי: האוצר אומר שזה ההישג הכי גדול של המדינה.

איתן ברושי: קנו מכוניות ונסעו לחו"ל.

איתן ברושי: פעם צמחו בתעשייה וחקלאות, כשאנחנו היינו, כשאתה אומר 'משלנו', פעם צמחו בתעשייה, היום צומחים בטיסות לחו"ל ויש מכוניות.

איתן ברושי: גם הכבישים כבר עמוסים.

<יעקב גנות: שכחנו גם את מזכירת הוועדה, שגם היא משלנו.

איתן ברושי: אני לא יכול לשכוח אותה.

<יעקב גנות: גם היא משלנו.

איתן ברושי: גנות, העמק הוא חלום.

<יעקב גנות: אדוני, לגבי השדה החדש, אנחנו בוחנים חלופות כפי שהממשלה החליטה, שכרנו חברה, החברה הזאת עושה עבודה אדירה.

איתן ברושי: זה המשלים, הכוונה.

<יעקב גנות: לגבי השדה המשלים, אני מתייחס.

<יעקב גנות: דיברנו על נושא רמת דוד.

<יעקב גנות: החברה הזאת עושה בדיקות בכל המקומות שהממשלה החליטה.

<יעקב גנות: אני משוכנע, ברגע שנקבל את התוצאות נציג אותן - - - הם יציגו, לא אנחנו אפילו, יציגו אותן בוועדת התכנון ותתקבל החלטה לגבי השדה.

<יעקב גנות: לגבי הביצוע יש החלטה שהעבירו את המשך הטיפול, לא הביצוע, המשך הטיפול כולל הקמת מנהלת ההקמה, העבירו את זה מרשות שדות התעופה לגוף אחר במשרד התחבורה ובזה למעשה אנחנו מפסיקים את טיפולנו - - -

איתן ברושי: מי זה הגוף האחר?

איתן כבל: יש גורם יותר טוב מכם?

<קריאה: נתיבי ישראל.

<יעקב גנות: כן, הם יותר יעילים - - -

איתן ברושי: שם פשוט הכול יותר ישר, שם שיא היושר, לא?

איתן ברושי: גנות, למה נתיבי ישראל?

איתן ברושי: כי שם כולם ישרים?

<יעקב גנות: הוחלט שאנחנו נתעסק בתחום הנטו והם עוסקים בנושא פיתוח, סלילה.

איתן כבל: כי כנראה אתם עסוקים מדי, בגביית אגרות.

<יעקב גנות: המזל שאודי יצא.

יעקב פרי: יעקב, אל תיגרר לפרובוקציות שלהם.

<יעקב גנות: אמרתי, המזל שאודי יצא.

איתן כבל: אני, ברשותך, רוצה שתיתן גם התייחסות למעבירים שהם נמצאים בטיפולכם?

<יעקב גנות: רבותיי, אני רוצה להתייחס בשלושה משפטים למעברים הבינלאומיים.

<יעקב גנות: אני חושב, ושם אין הפרעה של שום גוף, למרות שאנחנו מוציאים לפועל את הסיכומים עם משרד האוצר.

יעקב פרי: רק תגיד לנו מה זה.

<יעקב גנות: יש חמישה מעבירים שאנחנו מנהלים אותם, אנחנו מפעילים אותם, אנחנו אחראים ומי שעומד בצד ומתקצב, לא מתקצב, מפקח על התקציב, זה משרד האוצר.

<יעקב גנות: זה שייח' חוסיין, אלנבי, רבין, טאבה וניצנה.

<יעקב גנות: חמשת המעברים.

יעקב פרי: בכרם שלום אתם לא מעורבים?

<יעקב גנות: לא.

<יעקב גנות: את אותם המעברים, יש באותם המעברים תכנית פיתוח אדירה שלא הייתה מאז, אני חושב, הקמת המדינה.

<יעקב גנות: משקיעים ובצדק.

<יעקב גנות: אנחנו נותנים שירות ליותר מ-3 מיליון - - -

<לאה ורון: מתקציב רשות שדות התעופה?

<יעקב גנות: לא, מהתקציב שלהם, אנחנו מאגרות, התקציב הזה הוא אקס טריטוריאלי מבחינתנו, הוא מיועד אך ורק לפיתוח וחלק מההכנסות מועבר לרשות הפלסטינאית, על פי הסכמי אוסלו.

<יעקב גנות: אנחנו מפתחים שם בקצב מואץ, עשרות מיליוני שקלים, אנחנו מדברים על שלושה מיליון עוברים ונכנסים, שנתי, נכנסים ויוצאים.

<יעקב גנות: שנתי.

<יעקב גנות: פיתוח אדיר, אני מוכן ואני מזמין את הוועדה, תבואו, תראו מה שקורה באלנבי, שזה מעבר אדיר, גדול, מתוחכם מבחינת יכולות בידוק ושיתוף פעולה מוחלט עם ביקורת גבולות, במכס, ברשות וכך הלאה.

יעקב פרי: באלנבי עוברים גם פלסטינאים?

<יעקב גנות: כן.

עבד אל חכים חאג' יחיא: הרוב זה פלסטינאים.

יעקב פרי: דליה אין כבר?

יעקב פרי: סגור?

<יעקב גנות: רק אתה זוכר את השם.

יעקב פרי: אז אלנבי היום משרת - - -

<יעקב גנות: אלנבי זה המעבר המרכזי, העיקרי, הרווחי שלנו.

איתן כבל: בשורה התחתונה, לפני שאני מעביר כאן למי שירצה להתייחס, האם אדוני יכול לומר שאתם מתוקצבים לכל הפרויקטים ואין לכם שום בעיה תקציבית?

<יעקב גנות: אדוני, אתה מעמיד אותי במצב לא נעים שאני אגיד לא, שאין לנו שום בעיה.

<יעקב גנות: אני זוכר את הדיון הקודם.

איתן כבל: תודה רבה.

איתן כבל: איך אומרים?

איתן כבל: היא הנותנת.

איתן כבל: זה בדיוק העניין ולכן גם שני הדיונים מתחברים זה לזה, כי בשורה התחתונה, מנקודת המבט שלי, אני יכול לומר לכם, לפחות ממה שכתוב, מהממ"מ, עמי צדיק כאן.

איתן כבל: אני מקריא, 'לפי תחשיבי הרשות קיים חשש כי בשנים הקרובות תידרש העלאה של האגרות וזאת לאור השינויים בצריכת הנוסעים, הכנסות מסחריות והיקף ההשקעות בתחום הביטחון והבטיחות'.

איתן כבל: הוא כל הזמן עם פנים זועפות, צחי.

איתן כבל: צחי כל הזמן זעוף פנים.

איתן כבל: ומוסיף 'וכי כבר כיום מוקפאים פרויקטים לאור חוסר במקורות כספיים'.

<לאה ורון: איזה פרויקטים מוקפאים?

<יעקב גנות: טוב, אדוני, זה תפקידו של סמנכ"ל כספים לשמור על הקופה.

<יעקב גנות: זה תפקידו מפני שבמילה מאוד - - -

עבד אל חכים חאג' יחיא: - - - כי אנחנו לא מקפיאים.

<יעקב גנות: זה תפקידו, חובתו, ואין פה הרבה - - -

איתן כבל: אחרי ש - - -

<יעקב גנות: אלוהים יעזור אם אנחנו נגיע למצב שהוא יגיד 'אנחנו במצב שלא מסוגלים'.

איתן כבל: אחרי שנתת לו את רשת הביטחון.

עבד אל חכים חאג' יחיא: כן, בכל זאת.

<יעקב גנות: אדוני, תפקידו לשמור ולהגיד את מה שכתב, תפקידנו לבצע.

איתן כבל: אני שואל את השאלה, אדוני, האם אדוני יכול לומר לי ככה, אני חוזר על שתי השאלות, שאלה ראשונה, האם לכל הפרויקטים שאדוני תיאר בפנינו, עם לוחות הזמנים כפי ש - - -

יעקב פרי: חוץ מהחמישי, הוא אמר.

איתן כבל: לא, הוא אמר שהחמישי בתכנון והוא צריך לצאת לדרך בעוד שלוש שנים.

יעקב פרי: אבל הוא אמר שאין עוד תקצוב.

איתן כבל: לא משנה, יעקב, סליחה, מה זה זה?

איתן כבל: כי כשהאוצר לוקח לו 2.5 מיליארד שקל והוא יצטרך לעמוד בעוד שלוש שנים, שלוש שנים זה מחר, אתה מבין מה אני מתכוון?

איתן כבל: שלוש שנים זה מחר.

איתן כבל: אז האוצר יכול לשלוח אותו לעשות כל מיני עסקאות מול הבנקים.

<יעקב גנות: אדוני, אני אענה לך.

איתן כבל: לכן אני צריך לדעת האם - - -

עבד אל חכים חאג' יחיא: או להעלות את האגרות.

איתן כבל: ברור.

איתן כבל: האם התקציב ידוע לנו, מוכר לנו ומוכן לפקודה?

איתן כבל: ונקודה נוספת, האם יש פרויקטים מוקפאים.

<יעקב גנות: אדוני, תפקיד מועצת הרשות לפקח על ההנהלה.

<יעקב גנות: מועצת הרשות, חובתה לפקח עלינו וזה שמקפיאים פרויקטים ומפשירים אותם על פי הצגת - - - הם אישרו את הפרויקטים, אנחנו באים ואנחנו מציגים את היכולת שלנו לבצע, גם פיזית, גם כלכלית, והם מאשרים את זה ואנחנו מתקדמים.

איתן כבל: יעקב יקירי, תשובה רעה.

איתן כבל: סליחה שאני אומר את זה בפניך, אפילו רעה מאוד.

איתן כבל: היא ממש לא מתכתבת עם השאלה, נהפוך הוא.

איתן כבל: זה שאתה עשית לי את סיפור הדרך של שרשרת הפיקוד זה יפה, אוקיי, ועכשיו אני יודע אותה ומכיר אותה יותר טוב, אבל בשורה התחתונה מה שאדוני אומר בעצם מחזק את הטענה שאני טוען אותה, שבה יש פרויקטים מוקפאים כיוון שאם היה לנו את ה-2.5 מיליארד שקל שהיו אמורים להיות עבור השקעות של רשות שדות התעופה אז כנראה לדירקטוריון שלך לא הייתה בעיה כדי לאשר פרויקטים.

איתן כבל: הדירקטוריון שלך, בצדק, והגזבר שלך, כך נראה לי מודאג מאוד - - -

<לאה ורון: סמנכ"ל הכספים, צחי חבושה.

איתן כבל: בסוף זה גזברים.

איתן כבל: בשורה התחתונה, מה שאני אומר, גם סמנכ"ל הכספים שלך יודע את זה, כשהוא בא ומציג את התכניות לדירקטוריון, כשיש לו 2.5 מיליארד, חברי הכנסת יעקב פרי ואחרים, פחות בתקציב, בוודאי שלדירקטוריון יהיו כאבי בטן.

<יעקב גנות: לא, סליחה, אז אני מבקש להתייחס.

<יעקב גנות: רבותיי, לרשות שדות התעופה יש הכנסות שנתיות.

<יעקב גנות: ההכנסות האלה אלה המקורות שלנו לפיתוח.

<יעקב גנות: אין ויכוח ש-2.5, אותו סכום, אני לא רוצה להתייחס לזה, 2.5 או 2 או 1.5 - - -

איתן כבל: לא משנה, בסדר, גם אם זה 1.5.

<יעקב גנות: שכסף שהוחלט להעביר ואנחנו כגוף ששייך לממשלה אנחנו מבצעים - - -

איתן כבל: לא, עזוב.

איתן כבל: לא, יעקב, סליחה, ברשותך, זה שאדוני מקבל הוראות, יש חוק תקציב וחוק הסדרים וקובע את אשר קובע, זה בסדר, ברגע שהחוק קבע אין לך ברירה, השאלה שאנחנו שואלים היא מהמקום האחר והשאלה היא כלפי האוצר.

<יעקב גנות: דקה - - -

איתן כבל: למה אתה חייב לענות על כל דבר?

איתן כבל: למה אתה צריך לענות על שאלות שאף אחד לא מבקש ממך?

איתן כבל: למה האוצר, ביד השנייה שלו, כשהוא יודע שיש לך את התכניות שמונחות על שולחנך, יעקב, אתה לא צריך, תראה איך אתה כבר נראה מזה שאתה נשכב על הגדר עבורם.

<יעקב גנות: אני לא נראה טוב?

איתן כבל: יעקב, תחשוב על זה, אם לא היית נשכב היית נראה עוד יותר טוב.

איתן כבל: מה שאני מנסה לומר כאן בעניין הזה - - -

איתן ברושי: יעקב הוא עובד מדינה מסור.

איתן כבל: נכון, והוא אמר את זה והוא גם לא מלין על אף אחד, אבל בשורה התחתונה אי אפשר להתעלם מזה.

איתן כבל: אפשר לחפש מילים, אפשר להרכיב אותן אחרת, אפשר לסדר אותן אחרת, בשורה התחתונה לא צריך להיות אפילו מומחה או בוגר תואר בכלכלה.

איתן כבל: יש כאן עניין מאוד ברור, כשנלקח מיליארד וחצי או 2 מיליארד, בוודאי אם זה 2.5 מיליארד, מתקציב רשות שדות התעופה, שהוא אמור להיות מיועד לפיתוח כזה או אחר, אני שאלתי למה אתם לא לקחתם את ההלוואה?

איתן כבל: משרד האוצר, למה אתם שלחתם אותם לקחת הלוואות?

איתן כבל: למה, אם האוצר רוצה כסף ויש לו את המחסור לעניין הזה, שהוא יילך וייקח הלוואה, למדינה יש יכולת לקבל הלוואות בתנאים אפילו יותר טובים ממה שרש"ת יודעת לקבל.

איתן כבל: בשורה התחתונה יש כאן חוסר שמייצר בסוף בסוף בסוף עיכוב בפרויקטים, לא יעזור כלום.

איתן כבל: לא יעזור כלום.

איתן כבל: כשהדירקטוריון צריך לקבל החלטות מהסוג הזה, החלטות של פיתוח, הוא צריך לראות את התזרים שלו ולאן זה הולך, זו השורה התחתונה.

איתן כבל: בבקשה, שם ותפקיד.

<אלי מורגנשטרן: אלי מורגנשטרן, רפרנט תחבורה באגף התקציבים במשרד האוצר.

<אלי מורגנשטרן: אני אתייחס לסוגיה של הכספים שנלקחו בחוק ההסדרים מרשות שדות התעופה ובהקשר של תכניות הפיתוח.

<אלי מורגנשטרן: משרד האוצר עשה בדיקה מעמיקה של מצב התזרים הכספי של רשות שדות התעופה ומסתבר, מבדיקתנו עלה שהצטברו עודפים בחשבון השוטף של רש"ת שלא נדרשים לצורך תכניות הפיתוח.

<אלי מורגנשטרן: אין ספק שכשיש כסף אפשר לפתח יותר, אבל בתכניות הפיתוח שנמצאות על הפרק לשנים הקרובות, אנחנו יודעים שלפי התחזית שלנו כרגע לא צפוי להיות מחסור ורש"ת תוכל לעמוד בכל המשימות של הפיתוח לשנים הקרובות.

יעקב פרי: כולל מה שהזכיר פה יעקב, הזרוע החמישית?

<אלי מורגנשטרן: כן.

<אלי מורגנשטרן: הזרוע החמישית עוד לא נמצאת בתכניות הפיתוח של רש"ת, אבל - - -

יעקב פרי: לא, בסדר - - -

<אלי מורגנשטרן: אבל אנחנו חושבים שרשות שדות התעופה תוכל לעמוד בפיתוח של זה וההחלטה תתקבל לפי הנסיבות והצרכים.

איתן כבל: אז אני שואל אותך את השאלה הבאה, אדוני, אם הכול טוב ויפה והתקציב הנוכחי, אחרי ההפחתה, הם עומדים בכל היעדים, אז למה לא להוריד לכל האנשים שישבו פה בדיון הקודם את גובה האגרות?

איתן כבל: למה לגבות כאלה אגרות גבוהות אם היעדים - - - אם תודיעו שרש"ת היא אגף הגבייה החדש של משרד האוצר, אוקיי, בסדר, אוקיי, אבל - - -

יעקב פרי: זה יפה מאוד, זה ראוי לשבח.

איתן כבל: זה ראוי לשבח, ויעקב הוא גם עובד מצטיין, הוא עושה את זה בצורה מצוינת - - -

<אלי מורגנשטרן: זו תהיה המשואה היקרה בהיסטוריה.

איתן ברושי: אחרי רמי לוי כל אחד יכול להדליק פה משואה.

איתן כבל: אבל אני אומר לך בעניין הזה, אז למה?

<אלי מורגנשטרן: אני אענה על זה.

<אלי מורגנשטרן: צריך לקחת בחשבון שכשמשרד האוצר - - -

איתן כבל: כשמתחילים איתי צריך לקחת בחשבון שזו התחלה רעה.

<אלי מורגנשטרן: אז אני מתחיל מחדש.

איתן כבל: לא, אתה תיתן לנו את התשובה המדויקת.

איתן כבל: למה, אחרי ההפחתה של מיליארד וחצי, או 2 או 2.5 מיליארד שקל ורש"ת, אתה אומר בשמם, הם שתקו, וזו לא תמיד שתיקה כהודאה, זה כי לעתים לא נעים להם לעמוד גם מולך באיזה שהיא אינטראקציה פה בצורה פומבית, בשורה התחתונה, מה שאני אומר, אם כך, למה שלא נפחית את האגרות?

איתן כבל: הוא צריך לתת ב-1 ביוני את הדוח שיעקב גנות עוד לא ראה אותו, אבל הוא צריך לתת את הדוח של רה ארגון של כל נושא האגרות, הנה, הנה.

איתן כבל: הנה, יש כסף, והרבה.

<אלי מורגנשטרן: אז אני אשיב.

<אלי מורגנשטרן: לגבי הכספים שהצטברו בקופת רש"ת, בחשבון השוטף, אלה כספים שהגיעו מאזרחי מדינת ישראל וכשמשרד האוצר לוקח את הכסף הוא אף פעם לא לוקח אותו לכיס שלו, הוא מחזיר אותו לאזרחי מדינת ישראל.

איתן כבל: נהיית פוליטיקאי.

<אלי מורגנשטרן: אצלי בחשבון הבנק לא נוספה אגורה אחת מה - - -

איתן כבל: מאיזה מפלגה?

איתן כבל: מה אתה נותן לי תשובות כאלה?

איתן כבל: עזוב, אל תביך אותו.

איתן כבל: עכשיו, ברצינות, מר מורגנשטרן, אני מעדיף שלא תיתן תשובה ואני אתן את הסיכום שלי מאשר תביך אותנו ואת עצמך.

<אלי מורגנשטרן: אני אשתדל לענות את האמת כפי שאני מכיר אותה.

איתן כבל: באמת אני אומר, אתה יכול להגיד לי 'תשמע, זו החלטה של הדרגים הגבוהים', שזה לגיטימי, אני שוחחתי עם הגבוהים בעניין הזה.

איתן כבל: מה שאני מנסה לומר לך, התשובות שאתה נותן הן תשובות מג'וברשות, בסוף ברור שזה מאזרחי ישראל, לשם מה התכנסנו?

איתן כבל: התכנסנו כדי להוריד את הנטל מעל אזרחי ישראל, אם גובה האגרות הקיים הוא מעל ומעבר מספק את כל הפעולות הנדרשות על ידי התכניות שעליהן מדובר, אז אני אומר, זו הזדמנות להוריד אגרות, להפחית אגרות.

איתן כבל: כשאנחנו משלמים, אזרחי ישראל, את האגרה, אנחנו לא מתכוונים לממן, זה חשוב מאוד, טיפת חלב במעלות, מבלי לזלזל בשום דרך בהקמת טיפת חלב במעלות, שזה פרויקט חשוב כשלעצמו, אבל זה לא תפקידה של רש"ת.

איתן כבל: כשאתה גובה אגרות, שזה נושא אחר, אגרת רכב, אז היא נכנסת, יש ויכוח, אבל היא נכנסת לפיילה הגדולה ומשם עושים את ההסטות לכל ה - - - פה זה לא עובד כך .

איתן כבל: כאן הסכום, הכספים הנכנסים הם כספים צבועים כמעט, אפשר לומר כמעט צבועים, ואתה, כדי לשנות או כדי לבצע הסטה אתה צריך להביא את זה במסגרת חוק ההסדרים וחוק התקציב.

איתן כבל: אתה לא יכול לקחת ממנו כסף כי בא לך ולהעביר את זה לאן שאתה רוצה.

איתן כבל: כאן השאלות.

איתן כבל: אלה השאלות, כי אנחנו נעמוד בפני שוקת שבורה.

איתן כבל: כיוון שאתה צעיר, ואני תמיד אומר שאני רק נראה טוב, אבל אני כבר מבוגר, ואני מכיר את הדיבור הזה - - -

יעקב פרי: המחמאות שאתה נותן לעצמך.

איתן כבל: יש לי ברירה?

איתן כבל: אף אחד לא נותן לי.

איתן כבל: לכן מה שאני אומר לך, אתה יכול להגיד לי שאין לך תשובה טובה, כי התשובות שלך, תסלח לי, הן לא טובות ואני לא מתכוון לוותר.

איתן כבל: אנחנו נוציא פנייה בעניין הזה ואני אומר לך, גברתי, בעניין הזה לפחות, אני מסכם את זה, עזוב, זה ג'ברוש, על פי הנתונים שהוצגו בפנינו, אדוני הסמנכ"ל, שתדע לך בוועדה הזו גם מימיקה היא דיבור.

איתן כבל: אתה כל הזמן מסתכל עליי ועושה לי את ה - - -

<צ'ארלס סלומון: אני מסתכל רק על היושב ראש.

<צ'ארלס סלומון: אם היושב ראש רוצה שאני אדבר אני אדבר.

איתן כבל: לא, בסדר, אבל אתה מגיב.

איתן כבל: אז ברשותכם אני רוצה לומר את הדבר הבא, על פי הנתונים שהונחו בפנינו כאן, אני לפחות יכול לומר שאני רואה שאין שום הצדקה להעברת סכומים בסדר גודל כפי שנלקחו, ואני רוצה לדעת סוף סוף כמה הסכום, גם זה אני רוצה לדעת.

<לאה ורון: 193 מיליון בשנה שחלפה.

איתן כבל: כמה עד עכשיו העברתם?

איתן כבל: כמה?

<אלי מורגנשטרן: לא, זה פשוט נושא חישובי.

<אלי מורגנשטרן: בגדול זה - - -

איתן כבל: יקירי, מה נושא חישוב?

איתן כבל: בסוף זה כסף.

<לאה ורון: בסוף זה מספר.

<אלי מורגנשטרן: בפועל התוספת היא 1.3, מיליארד ו-300.

איתן כבל: לא משנה אם זה לפי החשבון של הגזבר - - - של סמנכ"ל הכספים, אני מתנצל, אני עוד מהתקופה ההיא, בוודאי שזה לא בא ממקום של - - -

יעקב פרי: אם הסכום הוא פחות נעשה לו גזבר, אם יותר נעשה לו סמנכ"ל כספים.

איתן כבל: אז, ברשותכם, אני רוצה לדעת את הסכום שנלקח מרש"ת, מנקודת המבט שלכם, אני רוצה לקבל את התשובות, האם בתקציב הנוכחי, שלאחר ההפחתה, רש"ת עומדת בכל ה - - -

יעקב פרי: מה זה הנוכחי?

יעקב פרי: מהדו שנתי, זה ה-17' או 18'?

איתן כבל: מהדו שנתי, 17', שאחרי ההפחתה הם עדיין עומדים בכל היעדים שהם הציבו לעצמם ושיעקב גנות עשה את זה בצורה ראויה, אמיתי, אני אומר את זה לא בטיפת ציניות, ולאור כך האם יש עילה או סיבה שמשרד האוצר והמערכת איננה עושה את המאמץ הנדרש לאור העובדה שהסכומים, כנראה, לפחות על פי ההצגה, הם עומדים בכל היעדים, מדוע לא תישקל בצורה משמעותית הפחתה של אגרות.

יעקב פרי: איתן, אתה מוכן רק לטובתי, או יעקב, לומר לנו איזה אגרות יש?

איתן כבל: זה היה דיון שלם בדיון הקודם.

יעקב פרי: רק את הכותרות.

איתן כבל: יש גם מסמך של הממ"מ שהכנו.

יעקב פרי: אוקיי, בסדר.

<יעקב גנות: אני עונה לך בשלושה משפטים.

<יעקב גנות: יש אגרה של 24 דולר בטרמינל 3, 11 דולר בטרמינל 1.

<יעקב גנות: בניגוד למה שקורה בכל העולם אנחנו מממנים את הביטחון, ואתה יודע את זה יותר טוב מכולם - - -

איתן כבל: יעקב, אגרות, לא - - -

<יעקב גנות: לא, בארצות הברית משלמים אגרת ביטחון 100 דולר.

יעקב פרי: אבל אני משלם את זה בכרטיס הטיסה.

יעל כהן-פארן: בכרטיס.

יעל כהן-פארן: וחוץ מזה, בקפה, 30 שקל לכוס קפה.

<יעקב גנות: גברתי, רק שנייה - - -

יעל כהן-פארן: הרמתי להנחתה.

יעל כהן-פארן: אבל, אדוני היושב ראש, אם אני יכולה להגיד משהו - - -

איתן כבל: לא, לא, אנחנו כבר לפני שלוש דקות - - -

<יעקב גנות: רק שנייה אחת.

<יעקב גנות: זה חמור מאוד.

<יעקב גנות: בכל מקום מדברים על זה שקפה 30 שקל, 90 שקל, ברשות שדות התעופה, בנתב"ג, כוס קפה גדול עולה 8 שקלים, במזנון הכנסת, כרגע הביאו לי כוס קפה, שילמנו 12 שקל, אז שיפסיקו לדבר כולם.

יעל כהן-פארן: אני בשדה משלמת - - -

איתן כבל: בגלל זה הטיסות יוצאות מנתב"ג ולא מהכנסת.

איתן כבל: תודה רבה, הישיבה נעולה.